CELEX: 32011D0386
Language: da
Date: 2011-06-24 00:00:00
Title: 2011/386/EU: Det Europæiske Råds afgørelse af 24. juni 2011 om udnævnelse af formanden for Den Europæiske Centralbank

1.7.2011   
            
            
               DA
            
            
               Den Europæiske Unions Tidende
            
            
               L 173/8
            
         DET EUROPÆISKE RÅDS AFGØRELSE
   af 24. juni 2011
   om udnævnelse af formanden for Den Europæiske Centralbank
   (2011/386/EU)
   DET EUROPÆISKE RÅD HAR —
   under henvisning til traktaten om Den Europæiske Unions funktionsmåde, særlig artikel 283, stk. 2,
   under henvisning til protokollen om statutten for Det Europæiske System af Centralbanker og Den Europæiske Centralbank, særlig artikel 11.2,
   under henvisning til henstilling fra Rådet for Den Europæiske Union (1),
   under henvisning til udtalelse fra Europa-Parlamentet (2),
   under henvisning til udtalelse fra Den Europæiske Centralbanks Styrelsesråd (3), og
   ud fra følgende betragtninger:
   
               (1)
            
            
               Embedsperioden for formanden for Den Europæiske Centralbank, Jean-Claude TRICHET, der blev udnævnt ved afgørelse af 16. oktober 2003 (4), udløber den 31. oktober 2011, og det er derfor nødvendigt at udnævne en ny formand for Den Europæiske Centralbank.
            
         
               (2)
            
            
               Det Europæiske Råd agter at udnævne Mario DRAGHI, der efter dets opfattelse opfylder alle kravene i traktatens artikel 283, stk. 2 —
            
         VEDTAGET DENNE AFGØRELSE:
   Artikel 1
   Mario DRAGHI udnævnes herved til formand for Den Europæiske Centralbank for en embedsperiode på otte år fra den 1. november 2011.
   Artikel 2
   Denne afgørelse offentliggøres i Den Europæiske Unions Tidende.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 24. juni 2011.
      
         
            På Det Europæiske Råds vegne
         
         H. VAN ROMPUY
         
            Formand
         
      
   
   
      (1)  EUT L 150 af 9.6.2011, s. 8.
   
      (2)  Udtalelse af 23.6.2011 (endnu ikke offentliggjort i EUT).
   
      (3)  EUT C 182 af 23.6.2011, s. 6.
   
      (4)  Afgørelse truffet ved fælles overenskomst på stats- eller regeringschefsniveau mellem regeringerne for de medlemsstater, der anvender møntenheden euro, den 16. oktober 2003 om udnævnelse af formanden for Den Europæiske Centralbank (EUT L 277 af 28.10.2003, s. 16).